DEV 15FN Studying the Bible/ro

[[Media:DEV_15FN_Studiul_Bibliei.pdf|Descărcați aici această pagină ca fișier pdf]]

=Sesiunea 15: Studiul Bibliei=

''În această sesiune vi se va prezenta un mod simplu de a studia Biblia și de a-i învăța și pe alții. ''

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
'Citește Luca 3:21-23. Deseori ne luptăm cu sentimentul de merit și valoare și ne simțim nesiguri în legătură cu cine suntem. Aceasta nu se întâmplă mai puțin în cazul conducătorilor. De fapt, uneori se amplifică pentru că peste aceleași nesiguranțe se adaugă așteptările. Chiar la începutul lucrării de slujire publice a lui Isus, înainte de a fi făcut vreun ucenic sau de a fi făcut vreo minune și înainte de a fi cunoscut, El a fost botezat. A fost un act simplu de ascultare la îndemnul Tatălui Său ceresc. Cât de puternic a fost ceea ce a urmat după acest act simplu. Luca consemnează faptul că Isus se ruga și, în timp ce se ruga: „s-a deschis cerul și Duhul Sfânt S-a coborât peste El în chip trupesc” ca un semn vizibil pentru ceilalți și Tatăl a vorbit. Asta s-a întamplat înainte de orice slujire publică. Ce a spus Tatăl? Este o afirmare puternică a identității și siguranței în relația cu El: „Tu eşti Fiul Meu preaiubit, în Tine Îmi găsesc toată plăcerea Mea!” Să fim siguri în ce privește cine suntem decurge din înțelegerea faptului ai cui suntem. Dragostea și plăcerea Tatălui nu se bazează pe ceea ce facem și cum facem lucrurile sau ce rezultate arătăm, ci în întregime și exclusiv pe identitatea noastră de copil al Său. El ne cunoaște. El ne iubește necondiționat. El vrea să ne amintim ai cui suntem.'

Celebrarea credincioșiei (20 min)
[NOTĂ: Celebrați credincioșia în grupul mare astfel încât toți să beneficieze și să se simtă încurajați.]


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile din ultima întâlnire.

Fier pe fier: ascuțindu-mă pe mine însumi și pe alții(45 min)
Proverbe 27:17 „După cum fierul ascute fierul, tot astfel şi omul însuşi îl face mai ager[ascute] pe semenul său.” (NTLR)


 * Fiecare persoană să se întoarcă în grupurile lor „fier pe fier”, să schițeze rețeaua lor de comunități misionare și apoi să împărtășească despre ea și să o evalueze împreună cu grupul din care face parte.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga calitățile lipsă în fiecare grup?
 * Unde vei începe un grup nou sau o biserică în această lună?
 * Roagă participanții să își stabilească țeluri în privința creșterii în urma evaluării, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Relevant: De ce este important și util dacă studiem Biblia?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)
 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de descoperire – Cum să studiezi Biblia

Secțiunea 1: Învățătura din Scriptură despre Scriptură

De la Dumnezeu: 2 Petru 1:20-21

Dă-ne speranță: Romani 15:4

Cuvântul Lui este sigur: Isaia 55:8-11; Matei 24:35

Ne zidește: Romani 10:17; Ioan 17:17

Utilă pentru noi: Psalmi 19:7-11; Evrei 4:12-14; 2 Timotei 3:15-17


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Cum ai putea rezuma ceea ce ai învățat despre Scriptură?

'Rezumat: Scripturile sunt insuflate de Dumnezeu - sursa lor este Dumnezeu și de aceea putem numi Scripturile, Cuvântul lui Dumnezeu. Scripturile sunt Cuvântul lui Dumnezeu și cuprind ceea ce avem nevoie pentru a fi echipați să facem orice lucrare bună. Din acest motiv, noi studiem Cuvântul lui Dumnezeu în profunzime.'

Secțiunea 2: O metodă simplă de studiu a Bibliei


 * 1) Începe fiecare studiu al Cuvântului scris al lui Dumnezeu cu o rugăciune, rugând Duhul Sfânt (care este deja în tine) să te ajute să înțelegi adevărul lui Dumnezeu în pasajul pe care îl citești.
 * 2) După rugăciune, citește un pasaj din Scriptură. Cel mai bine este să citești o secțiune întreagă, de exemplu o povestire întreagă sau o învățătură completă..
 * 3) Ia-ți un moment pentru a înțelege contextul pasajului. Citește pasajul de dinainte și pe cel care urmează imediat după pasajul de studiat.
 * 4) Acum, pentru a înțelege cu claritate înțelesul pasajului biblic, pune-ți următoarele întrebări în această ordine. Dacă îți place să scrii, poți scrie răspunsurile pe o foaie de hârtie sau pe un caiet pe care îl ții pentru studiu biblic. Asta este cu atât mai util dacă studiezi o carte întreagă, pasaj cu pasaj. Întrebările se împart în patru categorii generale. Primele trei sunt utile pentru studiu biblic personal și ultima categorie se aplică atunci când îi înveți pe alții sau studiezi un pasaj împreună cu alții, într-un grup.
 * 5) * Observare: Ce spune?
 * 6) * Interpretare: Ce înseamnă?
 * 7) * Aplicare: Ce ar trebui să fac?
 * 8) * Învățându-i pe alții sau studiu de grup: Împărtășind perspective unii cu alții

Explică părțile diferite ale studiului biblic

A. Observare

Acest tip de întrebare îți cere mai întâi să înțelegi tu datele pasajului.Trebuie mai întâi să cunoști detaliile pasajului înainte de a înțelege cu precizie înțelesul. Întrebări ca aceasta te vor ajuta să clarifici ce anume consemnează Scriptura. (S-ar putea să nu poți să răspunzi fiecăreia dintre întrebările de mai jos pentru fiecare pasaj pe care îl studiezi.)


 * Cine a fost implicat?
 * Ce s-a întâmplat?
 * Unde a avut loc?
 * Când a avut loc?
 * De ce s-a întâmplat?
 * Cum au fost îndeplinite lucrurile?

B. Interpretare

Odată ce cunoști datele pasajului, apoi trebuie să cauți să înțelegi clar semnificația intenționată. Înțelesul exact al unui pasaj este deseori evident, dar întrebări ca acestea pot să te asigure că descoperi adevărul biblic. Pentru fiecare învățătură dificilă, aceste întrebări te vor ajuta de asemenea să descoperi o interpretare acceptabilă pentru pasaj. S-ar putea să nu poți răspunde fiecărei întrebări de mai jos pentru fiecare pasaj studiat. Țelul tău este să poți spune (sau scrie) în câteva propoziții principalele adevăruri spirituale conținute într-un pasaj.


 * Ce însemna pentru audiența inițială?
 * Care sunt asemănările și deosebirile între acest pasaj și situația noastră?
 * Care este ideea principală?
 * Ce legătură este între acest pasaj și restul cărții?
 * Care ar fi alte pasaje din Scriptură care ar putea să arunce o lumină asupra acestuia?

C. Aplicare

După ce se stabilesc adevărurile spirituale din pasaj, trebuie să te întrebi ce trebuie să fac acu, că înțeleg adevărul lui Dumnezeu? Cum să aplic aceste adevăruri în viața mea? Un pasaj ar putea avea multe modalități de aplicare. Întrebările de mai os pot să te ajute să identifici răspunsul tău la Cuvântul lui Dumnezeu.


 * Este un păcat pentru mine de evitat sau de mărturisit?
 * Este o promisiune de revendicat? O laudă de oferit? O rugăciune de rugat?
 * Este un exemplu pentru mine de urmat?
 * Este o poruncă pentru mine de ascultat?
 * Este o informație pentru mine de învățat?

Atunci când credincioșii identifică un păcat de care să se pocăiască, ei vor avea deseori nevoie de un plan pentru cum să biruaiscă acel păcat. Frații și surorile îi pot ajuta să pună la punct un plan și chiar pot să pună în scenă situații pe care se așteaptă să le întâlnească, unde se vor confrunta cu ispita. Un astfel de plan include:


 * Când vom asculta?
 * Când va fi dificil să asculte?
 * Ce vom face ca să ascultăm?
 * Unde vom fi când ei vor asculta?
 * Cât de des ne vom întâlni cu un frate sau o soră pentru a îi ține la socoteală din punct de vedere spiritual?

Învățându-i pe alții

Odată ce ai aplicat pasajul în viața ta personală, poți să te gândești la cum ar putea acest pasaj să îi ajute pe alții.


 * Cine ar putea fi ajutat de ceva spus în acest pasaj? Când și cum i-l vei împărtăși?
 * Când vă întâlniți în grup, este ceva din acest pasaj care ar ajuta sau ar încuraja grupul?

D. Studiu în grup

Când studiați un pasaj împreună, în grup, puteți folosi întrebările de mai jos ca o structură pentru discuție. Aceste întrebări vor înlocui întrebările mai profunde pe care ți le pui într-un studiu biblic personal. Totuși, este bine să te pregătești pentru un studiu biblic de grup studiind mai întâi pasajul în privat folosind metoda discutată mai sus. Cineva ar trebui ales ca să conducă adresarea întrebărilor, dar totți cei din părtășie ar trebui să răspundă așa cum îi călăuzește Dumnezeu. Deseori nu există un răspuns corect sau greșit la aceste întrebări; mai degrabă ele sunt gândite ca să pornească discuțiile în interiorul grupului tău despre adevărul lui Dumnezeu conținut în pasaj, astfel încât să învățați unii de la alții. Atunci când discuția se face cu o atitudine spirituală, rezultatul va fi încurajarea reciprocă, relații creștine mai apropiate și o cunoaștere mai mare a lui Dumnezeu și a căilor Sale.


 * Despre ce se vorbește în acest pasaj? Care este ideea principală a pasajului?
 * Ce învățăm despre Dumnezeu din acest pasaj?
 * Care este cea mai interesantă parte a acestui pasaj pentru tine?
 * Ce înseamnă acum (În ce fel este relevant în ziua de azi?) În ce fel se aseamănă aceleași lucruri astăzi?
 * Ce trebuie să facem pentru a asculta de intenția acestui pasaj? Cum vom aplica asta?
 * Cu cine vei împărtăși această povestire sau adevăr?

Rezumat: Ucenicizarea nu înseamnă doar cunoaștere. Există o componentă cunoaștere, dar în primul rând înseamnă modele și procese de pus în practică și dat mai departe. Asta înseamnă că la fel de mult este învățat prin exemplu cât și prin conținut. Metodele și principiile studiului biblic, modelele vieții de rugăciune și ale închinării și încurajarea, părtășia, susținerea și echiparea Trupului sunt toate învățate după modelul conducătorilor. O atitudine de slujire, smerenie, urgență, credință, pasiune pentru extinderea Împărăției lui Dumnezeu și dragoste pentru tovarășii credincioși și pentru cei pierduți din partea conducătorilor sunt de asemenea aspecte vitale ale acestei abordări. Aceste aspecte ale ucenicizării sunt mai mult „prinse” decât învățate.

4 părți ale studiului Bibliei: Observare, Interpretare, Aplicare, și Învățarea altora

Pregătirea pentru misiune (20 min)

 * În grupurile mici, fiecare participant să își evalueze punctele tari și slăbiciunile în ce privește studiul Bibliei și să facă un plan pentru cum vor îmbunătăți acest aspect.
 * Scrieți declarații „Eu voi... până...”. Includeți și „Pe cine vei învăța această lecție?”
 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

Trimiterea lucrătorilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului